Ми идемо преко села
Ми идемо преко села,
Ој додо, ој додо ле!
А облаци преко неба,
Ој додо, ој додо ле!
А ми брже, облак брже,
Ој додо, ој додо ле!
Облаци нас претекоше,
Ој додо, ој додо ле!
Жито, вино поросише,
Ој додо, ој додо ле!

Алтернативни текст 

Ми идемо преко села,
Ој додо ле!
Мој божо ле!
А облаци преко неба,
Ој додо ле!
Мој божо ле!
Из облака прстен паде,
Ој додо ле!
Мој божо ле!
Ујагми га коловођа,
Ој додо ле!
Мој божо ле!

Извор 
 Караџић, В. С. 1867. Живот и обичаји народа српскога. Беч. стр. 63–64.

Додолске песме